Foto: RIA Novosti Qozog‘iston Qurolli kuchlariga tegishli Su-27 samolyoti harbiy o‘quv-mashg‘uloti chog‘ida falokatga uchradi. Bu haqda Mudofaa vazirligi matbuot xizmati xabar tarqatdi. Vazirlik ma’lumotiga ko‘ra, hodisa tungi uchish vaqtida ro‘y bergan. Uchuvchi mayor Iskakov samolyotni aholi turar joylari ustiga qulashdan saqlash uchun bor imkoniyatini ishga solgan va keyin muvaffaqiyatli katapulta qilingan. Ayni vaqtda uchuvchining ahvoli barqarorligi aytilgan. Hodisa sabablarini o‘rganish bo‘yicha komissiya tuzilgan. Vazirlik ma’lumotiga ko‘ra, Iskakov tungi uchishlarda 556 soatlik amaliyotga ega bo‘lgan tajribali uchuvchi hisoblanadi.